Loko mutirhi wa le kaya a tsandzeka ku tlhelela entirhweni hikwalaho ko lamala, muthori u fanele ku lavisisa ntumbuluko wo lamala ka yena loko ku ri ku lamala ka nkarhi hinkwawo kumbe ku ri ka nkarhinyana. Muthori u fanele ku ringeta ku pfuna mutirhi hilaha swi nga kotekaka hi kona, xikombiso hi ku hundzuluxa kumbe ku cinca mintirho mutirhi ku endlela leswaku yi fambisana na ku lamala ka yena. Kambe loko swi endleka swi nga koteki ku va muthori a cinca mintirho ya mutirhi wa le kaya/kumbe ku nwi kumela mintirho yinwana, muthori yaloye a nga herisa mintirho ya mutirhi wa le kaya? Xikombiso 2: Loko mutirhi, ngopfu loyi a faneleke ku tirhana na va-aki, a ta entirhweni a ri karhi a nuhwa byalwa kumbe ku nyanyisa xiyimo, a pyopyiwile, u va a endle vubihi byo tlula mpimo eka mintirho ya mfumo, naswona matikhomele yo tani ya ta onha xiyimo na matirhele hinkwawo ya mfumo. Swi na nkoka ku twisisa leswaku matikhomele ya muxaka lowu ya tekiwa tani hi vubihi naswona mutirhi yaloye u fanele ku hehliwa hi ndlela leyi yi faneleke.